open-index/open-wikipedia-markdown huggingface dataset:
এডুবুন্টু

**এডুবুন্টু** () একটি লিনাক্স কার্নেলে উবুন্টুর উপর ভিত্তি করে তৈরিকৃত অপারেটিং সিস্টেম। পূর্বে এটি **উবুন্টু এডুকেশন এডিশন** নামে পরিচিত ছিল। এটি উবুন্টু অপারেটিং সিস্টেমের অফিসিয়াল ডেরিভেটিভ। যা প্রধানত স্কুলগামী শিক্ষার্থীদের উদ্দেশ্যে তৈরী করা হয়েছে। তবে স্কুলের পাশাপাশি এটি ব্যক্তিগত বা কমিউনিটিতে সমানভাবে ব্যবহার উপযোগী।

এডুবুন্টু তৈরী করা হয়েছে বিভিন্ন দেশের শিক্ষক এবং প্রযুক্তিবিদদের সাথে আলোচনার মাধ্যমে। প্রধানত উবুন্টু অপারেটিং সিস্টেমের উপর ভিত্তি করে এডুবুন্টু তৈরী করা হয়েছে। সেই সাথে এখানে এলটিএস থিন ক্লায়েন্ট এবং শিক্ষার কাজে ব্যবহার উপযোগী বেশ কিছু অ্যাপলিকেশন ব্যবহার করা হয়েছে। ৬-১৮ বছর বয়সের শিক্ষার্থিদের উদ্দশ্য করে এই সফটওয়্যার গুলি তৈরী করা হয়েছে।

## বৈশিষ্ট সমূহ

এডুবুন্টুতে লিনাক্স টারমিনাল সার্ভার প্রকল্প অন্তর্ভুক্ত করা হয়েছে। একই সাথে এখানে রয়েছে শিক্ষার কাজে ব্যবহার উপযোগী বেশ কিছু সফটওয়্যার যেমন GCompris, KDE Edutainment Suite, Sabayon Profile Manager, Pessulus Lockdown Editor, Edubuntu Menueditor, OpenOffice.org, Gnome Nanny এবং iTalc সহ অন্যান্য। এডুবন্টু প্রকাশের প্রথম দিকে শিপইট এর মাধ্যমে বিনামূল্যে সিডি বিতরণ করা হত। কিন্তু ৮.১০ সংস্করণের পর থেকে এখন শুধুমাত্র ডিভিডি ফরম্যাটে ডাউনলোড করার সুযোগ দেয়া হচ্ছে।

এডুবিন্টুতে ডিফল্ট গ্রাফিকাল ইউজার ইন্টারফেস হিসাবে গানোম ব্যবহার করা হয়। কিন্তু এর পাশাপাশি ৭.১০ সংস্করণের পর থেকে এডুবুন্টু কেডিই নামে কেডিই সংস্করণ প্রকাশ করা হচ্ছে।

## বিভিন্ন ক্ষেত্রে ব্যবহার
ম্যাকেডোনিয়ায় সরকারী ভাবে সকল প্রাথমিক এবং মাধ্যমিক বিদ্যালয়ে এডুবুন্টু ব্যবহারের সিদ্ধান্ত নিয়েছে। "প্রতিটি শিশুর জন্য কম্পিউটার" নামের একটি প্রকল্পের মাধ্যেমে এই কাজটি শুরু করা হয়। ২০০৮ সালে এই প্রকল্পটি চালু করা হয়েছে।

## সংস্করণসমূহ
থাম্ব|164x164পিক্সেল|এডুবুন্টু ৭.০৪ প্যাকেজ
প্রথম এডুবুন্টু রিলিজটি উবুন্টুর ৫.১০ রিলিজের সাথে মিলে যায়, যেটির কোড নাম ছিলো ব্রিজি ব্যাজার এবং এটি প্রকাশের তারিখ ছিলো ২০০৫-১০-১৩। এডুবুন্টুর ৮.০৪ নং হার্ডি হ্যারন সংস্করণের সময় এটিকে **উবুন্টু এডুকেশন এডিশন** নাম দেয়া হয়। এই সময়ে এটি একটি ইনস্টলেবল লাইভ সিডি হওয়ার পরিবর্তে একটি মানক উবুন্টু ইনস্টলেশনের জন্য একটি অ্যাড-অন হিসেবে পরিবর্তিত হয়েছিল। সংস্করণ ৯.১০ থেকে, এডুবুন্টু একটি অ্যাড-অন সিডির পরিবর্তে একটি পূর্ণ সিস্টেম ডিভিডি হিসেবে উপলব্ধ হয়ে গেছে। এডুবুন্টু অফিসিয়াল উবুন্টু রিপোজিটরিগুলি (প্রধানত উবুন্টু এবং কুবুন্টু) ব্যবহার করে "এডুবুন্টু" প্যাকেজগুলির একটি নির্বাচন দ্বারা ইনস্টল করা যায়।

এডুবুন্টু ১৪.০৪ থেকে এলটিএস-সর্বস্ব সংস্করণ হয়ে গিয়েছিলো। এডুবুন্টু ঘোষণা করেছিলো যে, তারা ১৬.০৪ এলটিএস আপডেটটি বাদ দেবে এবং অবদানকারীর অভাবে ১৪.০৪-এ স্থির থাকার পরিকল্পনা করেছিলো। এর পরে এটি বেশ কয়েক বছরের জন্য বন্ধ হয়ে যায়, তবে এপ্রিল ২০২৩-এর হিসাবে, এই ডিস্ট্রোটি একটি অফিসিয়াল ফ্লেভার হিসেবে ফিরে এসেছে।

## তথ্যসূত্র

## বহিঃসংযোগ
* 

বিষয়শ্রেণী:উবুন্টু (অপারেটিং সিস্টেম)
বিষয়শ্রেণী:ডেবিয়ান
বিষয়শ্রেণী:ওপেন সোর্স
বিষয়শ্রেণী:অপারেটিং সিস্টেম
বিষয়শ্রেণী:মুক্ত সফটওয়্যার
বিষয়শ্রেণী:২০০৫-এর সফটওয়্যার
বিষয়শ্রেণী:লিনাক্স ডিস্ট্রিবিউশন
ব্যালন ডি’অর

**ব্যালন ডি’অর** বা মূল ফরাসি উচ্চারণে **বালোঁ দর** (; আ-ধ্ব-ব: [balɔ̃ dɔʁ]; "সোনার ফুটবল") একটি ফুটবল পুরস্কার যা প্রতি বছর ফরাসি ক্রীড়া সাময়িকী *ফ্রঁস ফুতবোল* (*France Football*) প্রদান করে থাকে। এটি ব্যক্তিগত পর্যায়ে ফুটবল খেলোয়াড়দের জন্য সবচেয়ে প্রাচীন পুরস্কারগুলির মধ্যে অন্যতম।  পুরস্কারটি ১৯৫৬ সাল থেকে প্রদান করা শুরু হয়। তবে ২০১০ থেকে ২০১৫ সালের মধ্যে বিশ্ব ফুটবল সংস্থা ফিফা-র সাথে একটি চুক্তি অনুযায়ী এটিকে ফিফা বর্ষসেরা খেলোয়াড় পুরস্কারটির (১৯৯১ সালে প্রতিষ্ঠিত) সাথে সাময়িকভাবে একীভূত করে দেওয়া হয় এবং একীভূত পুরস্কারটির নাম দেওয়া হয় ফিফা বালোঁ দর। তবে এই অংশীদারিত্ব ২০১৬ সালে সমাপ্ত হবার পর থেকে পুরস্কারটির আবার "বালোঁ দর" নামে ফেরত যায়, এবং ফিফাও নিজস্ব পৃথক একটি পুরস্কারে ফেরত যায়, যার নাম ফিফা শ্রেষ্ঠ পুরুষ খেলোয়াড়। ফিফা বালোঁ দর বিজয়ীদেরকে ফিফা ও *ফ্রঁস ফুতবোল* সাময়িকী উভয়েই বিজয়ী হিসেবে গণ্য করে থাকে। 

ফরাসি ক্রীড়া লেখক-সাংবাদিক গাব্রিয়েল আনো (Gabriel Hanot) এই পুরস্কারটির পরিকল্পনা করেন। পূর্ববর্তী বছর জুড়ে যে পুরুষ খেলোয়াড়টি সবচেয়ে ভাল কৃতিত্ব দেখিয়েছে বলে পরিগণিত হয়, তাকে বালোঁ দর পুরস্কারটি দেওয়া হত। ১৯৫৬ থেকে ২০০৬ সাল পর্যন্ত ফুটবল সাংবাদিকদের ভোটাভুটিতে এটি নির্ধারিত হত। ২০০৭ সাল থেকে জাতীয় ফুটবল দলসমূহের প্রশিক্ষক ও অধিনায়কদেরকেও ভোটাধিকার প্রদান করা হয়। আদিতে বালোঁ দর শুধুমাত্র ইউরোপীয় ফুটবল খেলোয়াড়দেরকে প্রদান করা হত এবং এটি সেসময় **বর্ষসেরা ইউরোপীয় ফুটবলার** পুরস্কার হিসেবে পরিচিত ছিল। ১৯৯৫ সাল থেকে ইউরোপীয় ক্লাবে সক্রিয় যেকোনও জাতীয়তার খেলোয়াড়কে এই পুরস্কারের আওতায় আনা হয়। ২০০৭ সালে সমগ্র বিশ্বের সমস্ত পেশাদার ফুটবল খেলোয়াড়কে এই পুরস্কারের আওতায় আনা হলে এটি একটি বিশ্ব পুরস্কারে পরিণত হয়।

## ব্যালন ডি’অর বিজয়ী ফুটবল খেলোয়াড়দের তালিকা

## সর্বোচ্চ পুরস্কার বিজয়
### খেলোয়াড় হিসেবে
:যেসব খেলোয়াড় কমপক্ষে একাধিক বার বালোঁ দর (ব্যালন ডি’অর) জিতেছেন

### ক্লাব অনুযায়ী
:যেসব ক্লাবের খেলোয়াড় কমপক্ষে দু'বার বালোঁ দর (ব্যালন ডি’অর) জিতেছেন।

### দেশ অনুযায়ী
:যেসব দেশের খেলোয়াড় কমপক্ষে দুইবার বালোঁ দর (ব্যালন ডি’অর) জিতেছে।

## আরও দেখুন
* ফিফা বর্ষসেরা ফুটবলার
* ইউরোপীয় স্বর্ণবুট
* ''ওঁজ মোঁদিয়াল''ইউরোপীয় বর্ষসেরা ফুটবলার
* World Soccer Player of the Year

## তথ্যসূত্র

## বহিঃসংযোগ
* ''France Football'' magazine Ballon d'Or page
* Records, yearly top fives, and other details at RSSSF.com

বিষয়শ্রেণী:ফুটবল শিরোপা ও পুরস্কার
*
বিষয়শ্রেণী:২০১৬-এ প্রবর্তিত পুরস্কার
বিষয়শ্রেণী:বর্ষসেরা ফুটবলারের পুরস্কার
বিষয়শ্রেণী:১৯৫৬-এ ইউরোপে প্রতিষ্ঠিত
সেল্টিক ফুটবল ক্লাব

**সেল্টিক ফুটবল ক্লাব** () একটি স্কটিশ ফুটবল ক্লাব, যারা স্কটল্যান্ডের ফুটবলের শীর্ষ বিভাগ **স্কটিশ প্রিমিয়ার লীগে** খেলে থাকে। ক্লাবের পূর্ণনাম **দ্য সেল্টিক ফুটবল ক্লাব**, তবে এটিকে ভুল করে গ্লাসগো সেল্টিক বা সেল্টিক গ্লাসগো নামেও ডাকা হয়। ১৯৯৪ সাল পর্যন্ত ক্লাবের নাম ছিল *দ্য সেল্টিক ফুটবল এন্ড অ্যাথলেটিক কোম্পানি লিমিটেড*।

সেল্টিক তাদের নিজস্ব মাঠ *সেল্টিক পার্কে* খেলে থাকে যার ধারণক্ষমতা ৬০,৮৩২ এবং এটি বর্তমানে যুক্তরাজ্যের স্বিতীয় বৃহত্তম ক্লাব স্টেডিয়াম। ২০০৫-০৬ মৌসুমে সেল্টিক পার্কের গড় দর্শক ছিল ৫৮,১৪৯, যা যুক্তরাজ্যে গড় দর্শকের দিক দিয়ে কেবল ম্যানচেস্টার ইউনাইটেডের পেছনে দ্বিতীয় অবস্থানে রয়েছে।

দীর্ঘদিনের চিরপ্রতিদ্বন্দ্বী রেঞ্জার্সের সাথে সেল্টিক *ওল্ড ফার্ম* নামে বিশ্বের সবচেয়ে বিখ্যাত প্রতিদ্বন্দ্বিতা গড়ে তুলেছে। সেল্টিক সাধারণত গ্লাসগোর রোমান ক্যাথলিক সম্প্রদায়ভুক্ত দল হিসেবে পরিচিত এবং আয়ারল্যান্ডের ক্যাথলিক সম্প্রদায়ের কাছ থেকেও সমর্থন পেয়ে আসছে। সেল্টিকের হোম জার্সি সবুজ ও সাদা আড়াআড়ি ডোরাকাটা শার্ট, সাদা প্যান্ট এবং সাদা মোজা।

১৯৬৭ সালে সেল্টিক প্রথম ব্রিটিশ ও উত্তর ইউরোপীয় দল হিসেবে ইউরোপীয়ান কাপ জিতেছিল, যা পূর্বে কেবল ইতালীয়, পর্তুগীজ এবং স্পেনীয় ক্লাবগুলোই জিতত। সে মৌসুমে সেল্টিক অংশ নেয়া সবগুলো প্রতিযোগিতাতেই চ্যাম্পিয়ন হয়েছে। এর মধ্যে রয়েছে *স্কটিশ লীগ*, *স্কটিশ কাপ*, ইউরোপীয়ান কাপ এবং *গ্লাসগো কাপ*।

সেল্টিক একমাত্র স্কটিশ দল যার কেবল স্থানীয় খেলোয়াড়দের নিয়ে গঠিত দল নিয়ে ফাইনালে খেলেছে; এসব খেলোয়াড়গণ ছিলেন স্কটল্যান্ডীয় এবং সকলে সেল্টিক পার্ক স্টেডিয়ামের ৩০ মাইল ব্যাসার্ধের মধ্যে বাস করতেন। ১৯৭০ সালে সেল্টিক ইউরপীয়ান কাপের ফাইনালে উঠে, কিন্তু ফেয়েনর্ড রটারডাম দলের কাছে পরাজিত হয়। ২০০৩ সালে মার্টিন ও'নিল দলটিকে উয়েফা কাপ ফাইনালে উঠিয়েছিলেন। সেভিলায় অনুষ্ঠিত সে খেলায় তারা এফ.সি. পোর্টোর কাছে ৩-২ গোলে পরাজিত হয়। প্রায় ৮০,০০০  সেল্টিক সমর্থক ম্যাচ দেখতে গিয়েছিলেন।

২০০৬-০৭ মৌসুমে সেল্টিক স্কটিশ প্রিমিয়ার লীগ এবং স্কটিশ কাপ জিতেছে।

## তথ্যসূত্র


## বহিঃসংযোগ
* Official website
* BBC Sport - Celtic portal


বিষয়শ্রেণী:স্কটল্যান্ডীয় ফুটবল ক্লাব
বিষয়শ্রেণী:অনির্বাসিত ফুটবল ক্লাব
বিষয়শ্রেণী:১৮৮৮-এ প্রতিষ্ঠিত ফুটবল ক্লাব
বিষয়শ্রেণী:স্কটল্যান্ডের ফুটবল ক্লাব
বিষয়শ্রেণী:উয়েফা চ্যাম্পিয়নস লিগ বিজয়ী ক্লাব
অলিম্পাস (দ্ব্যর্থতা নিরসন)

**অলিম্পাস** নিম্নবর্ণিত নিবন্ধসমূহকে নির্দেশ করে:
* অলিম্পাস পর্বত - উত্তর গ্রিসে অবস্থিত। গ্রিক পুরাণ অনুসারে বারো প্রধান দেবতাদের বাসস্থান।
* অলিম্পাস কর্পোরেশন - জাপানি অপটিকস্‌ ও ইমেজিং কোম্পানি।
* অলিম্পাস মন্‌স্‌ - মঙ্গল গ্রহে অবস্থিত একটি আগ্নেয়গিরি।
আবেরডিন ফুটবল ক্লাব

**আবেরডিন ফুটবল ক্লাব** (; সাধারণত **আবেরডিন এফসি** নামে পরিচিত) হচ্ছে আবেরডিন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯০৩ সালের ১৪ই এপ্রিল তারিখে প্রতিষ্ঠিত হয়েছে। আবেরডিন এফসি তাদের সকল হোম ম্যাচ আবেরডিনের পিটোড্রি স্টেডিয়ামে খেলে থাকে; যার ধারণক্ষমতা হচ্ছে ২০,৮৬৬। বর্তমানে এই ক্লাবের ম্যানেজারের দায়িত্ব পালন করছেন ডেরেক ম্যাকইনস এবং সভাপতির দায়িত্ব পালন করছেন ড্যাভ করম্যাক। ইংরেজ গোলরক্ষক জোসেফ পিটার লুইস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আবেরডিন এফসি এপর্যন্ত ১৭টি শিরোপা জয়লাভ করেছে; যার মধ্যে ৪টি স্কটিশ লীগ, ১টি স্কটিশ চ্যাম্পিয়নশিপ, ৭টি স্কটিশ কাপ এবং ৬টি স্কটিশ লীগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ২টি শিরোপা জয়লাভ করেছে; যার মধ্যে ১টি উয়েফা কাপ উইনার্স কাপ এবং ১টি উয়েফা সুপার কাপ শিরোপা রয়েছে।

## অর্জন
### ঘরোয়া
* **[[স্কটিশ ফুটবল চ্যাম্পিয়নের তালিকা|স্কটিশ লীগ]]**
** **চ্যাম্পিয়ন (৪):** ১৯৫৪–৫৫, ১৯৭৯–৮০, ১৯৮৩–৮৪, ১৯৮৪–৮৫
** রানার-আপ: ১৭ বার
* **[[স্কটিশ কাপ]]**
** **চ্যাম্পিয়ন (৭):** ১৯৪৬–৪৭, ১৯৬৯–৭০, ১৯৮১–৮২, ১৯৮২–৮৩, ১৯৮৩–৮৪, ১৯৮৫–৮৬, ১৯৮৯–৯০
** রানার-আপ: ৯ বার
* **[[স্কটিশ লীগ কাপ]]**
** **চ্যাম্পিয়ন (৬):** ১৯৫৫–৫৬, ১৯৭৬–৭৭, ১৯৮৫–৮৬, ১৯৮৯–৯০, ১৯৯৫–৯৬, ২০১৩–১৪
** রানার-আপ: ৯ বার

### ইউরোপীয়
* **[[উয়েফা কাপ উইনার্স কাপ]]**
:**চ্যাম্পিয়ন:** ১৯৮২–৮৩

* **[[উয়েফা সুপার কাপ]]**
:**চ্যাম্পিয়ন:** ১৯৮৩

## তথ্যসূত্র

## আরও পড়ুন
* 

## বহিঃসংযোগ

*  


বিষয়শ্রেণী:স্কটিশ প্রিমিয়ারশিপ ক্লাব
বিষয়শ্রেণী:স্কটল্যান্ডের ফুটবল ক্লাব
বিষয়শ্রেণী:১৯০৩-এ স্কটল্যান্ডে প্রতিষ্ঠিত
বিষয়শ্রেণী:১৯০৩-এ প্রতিষ্ঠিত ফুটবল ক্লাব
বিষয়শ্রেণী:অনির্বাসিত ফুটবল ক্লাব
কম্পনশীল মহাবিশ্ব

**কম্পনশীল মহাবিশ্ব** (oscillatory universe) কয়েকটি বিশ্বতাত্ত্বিক নীতির একটি অংশ যেখানে বলা হয় যে মহাবিশ্ব অসীম, বা অনির্দিষ্ট, স্বনির্ভর চক্রে আবর্তিত হয়। ১৯২২ সালে বিজ্ঞানী আলেক্সান্ডার ফ্রিডম্যান এই নকশা প্রণয়ন করেছিলেন। পরবর্তীতে ১৯৩৪ সালে রিচার্ড টলম্যান এর উন্নয়ন করেন।

## সংক্ষিপ্ত বিবরণ
১৯২০ এর দশকে তাত্ত্বিক পদার্থবিদ, বিশেষ করে আলবার্ট আইনস্টাইন, কম্পনশীল মহাবিশ্বের নকশার সম্ভাবনা মহাবিশ্বের বিকাশ নকশার বিকল্প হিসেবে বিবেচনা করেন। ১৯৩৪ সালে রিচার্ড টলম্যান প্রমাণ করে যে কম্পনশীল মহাবিশ্বের নকশায় সমস্যার কারণে এই প্রাথমিক প্রচেষ্টাসমূহ ব্যর্থ হয়: তাপগতিবিদ্যার দ্বিতীয় সূত্র অনুসারে, এনট্রপি শুধু বৃদ্ধিই পেতে পারে। ২০১১ সালে ২০০,০০০ ছায়াপথ ও ৭ বিলিয়ন কসমিক বছরের উপর পাঁচ-বছরের জরিপে উল্লেখ করা হয় যে, তমোশক্তি ত্বরক গতিতে আমাদের মহাবিশ্বকে পৃথক করছে।

একই বিষয়ের ভিত্তিতে ভিন্ন কম্পনশীল বিশ্বতত্ত্ব হল ফ্যান্টম শক্তি। ২০০৭ সালে নর্থ ক্যারোলিনা বিশ্ববিদ্যালয় এর লরিস বাম ও পল ফ্রাম্পটন তমোশক্তির প্রাকল্পিক রূপ হিসেবে এই ফ্যান্টম শক্তির প্রস্তাবনা করেন।

## অন্যান্য বিশ্বতত্ত্ব
* কনফরমাল কম্পনশীল বিশ্বতত্ত্ব
* লুপ কোয়ান্টাম বিশ্বতত্ত্ব

## তথ্যসূত্র

বিষয়শ্রেণী:ভৌত বিশ্বতত্ত্ব
বিষয়শ্রেণী:স্ট্রিং তত্ত্ব
আবুল হুসসাম

**অধ্যাপক আবুল হুসসাম** একজন বাংলাদেশী বিজ্ঞানী, তিনি দীর্ঘদিন গবেষণা করে কম খরচে ভূ-গর্ভস্থ আর্সেনিকযুক্ত পানি পরিশোধনের পদ্ধতি আবিষ্কার করেছেন।

## শৈশব
আবুল হুসসাম ১৯৫২ সালে বাংলাদেশের (তৎকালীন পূর্ব পাকিস্তান) কুষ্টিয়া জেলায় জন্মগ্রহণ করেন।

## শিক্ষাজীবন
আবুল হুসসাম ঢাকা বিশ্ববিদ্যালয় এর রসায়ন বিভাগ থেকে ১৯৭৫ সালে বিএসসি এবং ১৯৭৬ সালে এমএসসি সম্পন্ন করেন। ১৯৭৮ সালে তিনি মার্কিন যুক্তরাষ্ট্রে উচ্চশিক্ষার উদ্দ্যেশে গমন করেন। ১৯৮২ সালে যুক্তরাষ্ট্রের পিটসবার্গ বিশ্ববিদ্যালয় থেকে এনালিটিক্যাল রসায়নে পিএইচডি ডিগ্রী লাভ করেন। এই সময় তিনি মার্কিন যুক্তরাষ্ট্রের নাগরিকত্ব গ্রহণ করেন।

## কর্মজীবন
অধ্যাপক হুসসাম তার কর্মজীবনের এক বৃহৎ অংশ কাটিয়েছেন সেন্টারভাইলস্থ ভার্জিনিয়াতে, গবেষণা কর্মের মাধ্যমে। সেখানে তিনি বাংলাদেশ ও পূর্ব ভারতীয় ভূখণ্ডের ভূগর্ভস্থ পানিতে থাকে আর্সেনিক ও এর প্রতিকার নিয়ে গবেষণা করেন। হুসসাম আর্সেনিক নিয়ে তার গবেষণা কর্ম শুরু করেন ১৯৯৩ সাল থেকে। নব্বই দশকের মাঝামাঝিতে তিনি পানিতে থাকা আর্সেনিকের মাত্রা প্রায় নির্ভুল ভাবে নির্ণয় করাতে সক্ষম যন্ত্র আবিষ্কার করেন। চূড়ান্ত সাফল্য এলো একটি সরল ও সহজ রক্ষণাবেক্ষণ সুবিধা সম্পন্ন পানি বিশুদ্ধকরণ যন্ত্র বা ছাঁকনির মাধ্যমে। এই পানি বিশুদ্ধকরণ যন্ত্রটি মূলত একটি ফিল্টার বা ছাঁকনি বিশেষ যা পানিতে থাকা আর্সেনিক ও আরও কিছু ক্ষতিকর খনিজ পদার্থকে পরিস্রাবণ করার মাধ্যমে পানিকে পানযোগ্য করে তোলে। এই বিশুদ্ধকরণ যন্ত্রে বালি, কাঠ কয়লা, ক্ষুদ্র ইটের খোয়া ও কাস্ট আয়রন (ঢালাই লোহা) ব্যবহার করা হয়। ফিল্টার বা ছাঁকনিটি আর্সেনিক দোষিত পানির প্রায় সমস্ত আর্সেনিক অবমুক্ত করার ক্ষমতা রাখে।

## প্রকাশনা ও উপস্থাপনা
বিভিন্ন আন্তর্জাতিক ও প্রখ্যাত জার্নালে অধ্যাপক হুসসামের প্রায় শতাধিক প্রকাশনা রয়েছে। এছাড়াও বিভিন্ন আন্তর্জাতিক সম্মেলন ও অনুষ্ঠানে তার উপস্থাপনা রয়েছে।

## পুরস্কার ও সম্মাননা
# সম্মানসূচক ডক্টর অব সায়েন্স, ঢাকা বিশ্ববিদ্যালয়, ২০০৯
# ন্যাশনাল একাডেমি অফ ইঞ্জিনিয়ারিং, গ্রেইঞ্জার চ্যালেঞ্জ পুরস্কার, স্বর্ণপদক, ২০০৭।
# বাংলাদেশ আমেরিকান সোসাইটি অফ হিউম্যানিটি পুরস্কার, ২০০৭।
# টাইম ম্যাগাজিন, গ্লোবাল হিরোস অফ দি এনভায়রনমেন্ট পুরস্কার, ২০০৭।
# ডিস্টিংগুইশড এলুমনি পুরস্কার। রসায়নবিদ্যা বিভাগ। পিটসবার্গ বিশ্ববিদ্যালয়, ২০০৮।
# আউটস্ট্যান্ডিং আমেরিকান বাই চয়েস পুরস্কার, ইউএস সিটিজেনশিপ এ্যান্ড ইমিগ্রেশন্স সার্ভিস, ২০০৮।
# ডিস্টিংগুইশড স্পিকার সিরিজ পুরস্কার, কালামাযু ম্যাথ এ্যান্ড সায়েন্স সেন্টার, কালামাযু, মিশিগান, ২০০৮।
# মার্কেন্টাইল ব্যাংক ফাউন্ডেশান পুরস্কার ইন দি ফিল্ড অফ সায়েন্স এ্যান্ড টেকনোলজি, বাংলাদেশ, ২০১০।

## তথ্যসূত্র

## বহিঃসংযোগ
* কেমিস্ট্রি.জিএমইউতে আবুল হুসসাম 
* কেমিস্ট্রি.জিএমইউতে উদ্ভাবনের বর্ণনা 
* ন্যাশনাল অ্যাকাডেমিসে প্রতিবেদন 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী রসায়নবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী
বিষয়শ্রেণী:বাংলাদেশী বিজ্ঞানী
বিষয়শ্রেণী:বাঙালি বিজ্ঞানী
বিষয়শ্রেণী:কুষ্টিয়া জেলার ব্যক্তি
বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন উদ্ভাবক
বিষয়শ্রেণী:২১শ শতাব্দীর মার্কিন উদ্ভাবক
বিষয়শ্রেণী:২১শ শতাব্দীর মার্কিন রসায়নবিদ
বিষয়শ্রেণী:খুলনা বিভাগের বিজ্ঞানী
রিচার্ড টলম্যান

**রিচার্ড চেইস টলম্যান** (মার্চ ৪, ১৮৮১ - সেপ্টেম্বর ৫, ১৯৪৮) একজন মার্কিন গাণিতিক পদার্থবিজ্ঞানী এবং ভৌত রসায়নবিদ। তিনি তাত্ত্বিক বিশ্বতত্ত্বের উন্নয়নকল্পে মৌলিক ভূমিকা রেখেছেন এবং এ বিষয়ক পরিসাংখনিক বলবিজ্ঞানের নীতি নির্ধারণের দায়িত্ব পালন করেছেন। মূল তিনি ক্যালটেকে ভৌত রসায়ন ও গাণিতিক পদার্থবিজ্ঞানের অধ্যাপক ছিলেন।

## জীবনী
টলম্যান ১৮৮১ সালের ৪ মার্চ ম্যাসাচুসেটসের ওয়েস্ট নিউটনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রাসায়নিক প্রকৌশলে ১৯০৩ সালে ব্যাচেলর ডিগ্রি এবং ১৯১০ সালে পিএইচডি ডিগ্রি অর্জন করেন। তিনি ১৯২২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। ঐ বছরই তিনি ক্যালিফোর্নিয়া ইনস্টিটিউট অফ টেকনোলজি এর শিক্ষক হিসেবে যোগদান করেন, যেখানে তিনি ভৌত রসায়ন ও গাণিতিক পদার্থবিজ্ঞানের অধ্যাপক হন এবং পরে গ্র্যাজুয়েট স্কুলের ডীন নিযুক্ত হন।

বিষয়শ্রেণী:১৮৮১-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:মার্কিন বিশ্বতত্ত্ববিদ
বিষয়শ্রেণী:মার্কিন পদার্থবিজ্ঞানী
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন ভৌত রসায়নবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
মানডিঙ্কা ভাষা

**মানডিঙ্কা ভাষা** (কখনও কখনও মানডিঙ্গো ভাষাও বলা হয়) একটি মান্‌ডে ভাষা। মালি, সেনেগাল, গাম্বিয়া, গিনি, আইভরি কোস্ট, বুরকিনা ফাসো, সিয়েরা লিওন, লাইবেরিয়া এবং গিনি-বিসাউ অঞ্চলসমূহের প্রায় মিলিয়ন সংখ্যক মানডিঙ্কা জনগণ এই ভাষায় কথা বলে। এটি গাম্বিয়ার প্রধান ভাষা হিসেবে স্বীকৃত। ভাষাটিতে উচ্চ ও নিম্ন দুই ধরনের স্বর তথা tone রয়েছে।

বিষয়শ্রেণী:মানডিং ভাষা
বিষয়শ্রেণী:গাম্বিয়ার ভাষা
বিষয়শ্রেণী:গিনি-বিসাউয়ের ভাষা
বিষয়শ্রেণী:সেনেগালের ভাষা
ডেভ সেক্সটন

**ডেভ সেক্সটন** (জন্ম এপ্রিল ৬, ১৯৩০, লন্ডন) একজন অবসরপ্রাপ্ত ইংরেজ ফুটবল ম্যানেজার ও খেলোয়াড়।

সাবেক পেশাদার বক্সার আর্চি সেক্সটনের ছেলে, ডেভ ১৯৪৮ সালে ওয়েস্ট হ্যাম ইউনাইটেডের হয়ে খেলোয়াড়ী জীবন শুরু করেন। সাধারণত তিনি মাঝ-আক্রমনভাগে খেলতেন। তিনি লুটন টাউন, লেটন ওরিয়েন্ট, ব্রাইটন & হোভ অ্যালবিওন, এবং ক্রিস্টাল প্যালেস দলে খেলেছেন। তার শ্রেষ্ঠ সফলতা আসে ১৯৫৭-৫৮ মৌসুমে যখন তিনি তৃতীয় বিভাগ লিগ জেতেন।

১৯৬৫ সালে তিনি লেটন ওরিয়েন্টের কোচ হিসেবে তার কোচিং ক্যারিয়ার শুরু করেন। ১৯৬৬ সালে আর্সেনালের ম্যানেজার **বার্টি মি** তাকে প্রথম একাদশের কোচ হিসেবে নিয়োগ দেন। একবছর পর চেলসির ম্যানেজার টমি ডোচার্টি পদত্যাগ করলে তিনি সে দলের ম্যানেজার নিযুক্ত হন। তিনি দলকে ১৯৭০ সালে এফএ কাপ এবং ১৯৭১ সালে কাপ উইনার্স কাপ জেতান। চেলসি ১৯৭২ সালের লিগ কাপের ফাইনালে উঠলেও জিততে পারেননি। পরে সেক্সটন কয়েকজন গুরুত্বপূর্ণ খেলোয়াড়, যেমনঃ **পিটার অসগুড** এবং **অ্যালান হাডসন** প্রমুখকে বিক্রি করে দেন। এগুলো সহ ক্লাবের আরো নানান সমস্যার কারণে সেক্সটন সফলতা পাননি এবং ১৯৭৪-৭৫ মৌসুমের শুরুতে তাকে বরখাস্ত করা হয়।

কিছুকাল পরেই তিনি কুইনস পার্ক রেঞ্জারস দলের ম্যানেজার হন। সে দলের উৎকৃষ্ট খেলোয়াড় **স্ট্যান বোলস**, **জেরি ফ্রান্সিস** প্রমুখের সাথে তিনি চেলসি থেকে **জন হলিনস** ও **ডেভিড ওয়েব** কে কিনে আনেন। সেক্সটন দলটিকে লিগ শিরোপার কাছাকাছি নিয়ে যান। তারা যখন সবগুলো খেলা শেষ করেন তখন তারা লিগে শীর্ষ অবস্থানে ছিলেন। তবে লিভারপুল শেষ খেলায় উলভারহ্যাম্পটন ওয়ান্ডারার্সকে হারালে তারা শিরোপা লাভে সমর্থ হননি।

তিনি পরে ম্যানচেস্টার ইউনাইটেড দলের ম্যানেজার হয়। মজার ব্যাপার হলো চেলসির মত এখানেও তিনি টমি ডোচার্টির পরিবর্তে ম্যানেজার হন। তবে তিনি রক্ষণাত্মক ফুটবল খেলান যা সমর্থকের কাছে পছন্দনীয় ছিলনা। লাজুক স্বভাবের এই ব্যক্তি গণমাধ্যম ও খেলোয়াড়দের সাথে ঠিকমত কথাবার্তা চালাতে পারতেন না, যার ফলে ওল্ড ট্রাফোর্ডে তার ক্যারিয়ার সফল হয়নি এবং তিনি একটি শিরোপাও জেতাতে পারেননি। এর মধ্যে একটি উল্লেখযোগ্য খেলায় ১৯৭৯ সালের এফএ কাপের ফাইনালে তারা ৩-২ গোলে আর্সেনালের কাছে হেরে যান এবং লিভারপুলের পেছনে ১৯৭৯-৮০ মৌসুমে লিগ রানার-আপ হন। ১৯৮১ সালের এপ্রিলে সেক্সটনকে বরখাস্ত করা হয়, যদিও তিনি তার শেষ সাত ম্যাচে জয়লাভ করেছিলেন। এরপর তিনি আধা-অবসরে যাওয়ার আগে কনভেন্ট্রি সিটির ম্যানেজার হয়েছিলেন।

ইংল্যান্ড অনূর্ধ্ব-২১ দলের হয়ে সেক্সটন অনেক সফল এবং তিনি দুবার উয়েফা অনূর্ধ্ব-২১ চ্যাম্পিয়নশিপ জিতেছেন। এরপর তিনি এফএ-এর প্রথম টেকনিক্যাল পরিচালক নিযুক্ত হন ১৯৮৪ সালে। তিনি সকল স্তরের কোচের জন্য **ট্যাকল সকার** নামে একটি বই লিখেছেন।

বিষয়শ্রেণী:১৯৩০-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ম্যানচেস্টার ইউনাইটেড ম্যানেজার
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:চেলমজফর্ড সিটি ফুটবল ক্লাবের খেলোয়াড়
বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড়
বিষয়শ্রেণী:লেটন অরিয়েন্ট ফুটবল ক্লাবের খেলোয়াড়
বিষয়শ্রেণী:লুটন টাউন ফুটবল ক্লাবের খেলোয়াড়
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:২০১২-এ মৃত্যু
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:চেলসি ফুটবল ক্লাবের ম্যানেজার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
রন অ্যাটকিনসন

**রোনাল্ড ফ্রাঙ্কলিন অ্যাটকিনসন**, সাধারণত যিনি **"বিগ রন"** নামেই পরিচিত (জন্ম ১৮ মার্চ, ১৯৩৯) একজন ইংরেজ সাবেক ফুটবল খেলোয়াড় এবং ম্যানেজার। সাম্প্রতিক সময়ে তিনি ব্রিটেনের জনপ্রিয় ফুটবল পণ্ডিত। তিনি রুপকার্থে বিভিন্ন বর্ণনা দেয়ার জন্য বিখ্যাত, যাকে **বিগ রনিবাদ** বা **রনিংলিশ** নামে ডাকা হয়ে থাকে। তবে সাম্প্রতিক কালে তিনি বর্ণবাদী মন্তব্য করার কারণে বিতর্কিত হয়েছেন।

## খেলোয়াড়ী জীবন
রন অ্যাটকিনসন লিভারপুলে জন্ম নিলেও জন্মের কয়েক সপ্তাহ পরে বার্মিংহামে স্থানান্তরিত হন। তার খেলোয়াড়ী জীবনে তিনি তেমন কিছু অর্জন করতে সমর্থ হননি। ১৭ বছর বয়সে তিনি অ্যাস্টন ভিলা ক্লাবের হয়ে চুক্তি করেন কিন্তু কখনো সেই দলের প্রথম একাদশের হয়ে মাঠে নামেননি। ১৯৫৯ সালে তিনি অক্সফোর্ড ইউনাইটেড ক্লাবে যোগ দেন। এখানে তিনি তার ছোটভাই গ্রাহাম অ্যাটকিনসনের সাথে খেলেন। এখানে তিনি উইং-হাফ হিসেবে ৫০০টির মত ম্যাচ খেলেন এবং *দ্য ট্যাঙ্ক* উপাধি পান। তিনি ছিলেন ইউনাইটেডের অধিনায়ক। তার সময়ে ১৯৬২ থেকে ১৯৬৮ এই ছয় বছরে ইউনাইটেড দক্ষিণের লিগ থেকে উন্নতি করে দ্বিতীয় বিভাগে স্থান অর্জন করে। তিনিই প্রথম অধিনায়ক যিনি একটি ক্লাবের দক্ষিণ লিগ থেকে তিনটি বিভাগ পেরুনোর সময় কোন দলকে নেতৃত্ব দিয়েছেন।

## ব্যবস্থাপনার পরিসংখ্যান

## তথ্যসূত্র

## বহিঃসংযোগ
* 
* Ron Atkinson Quotes
* Ronglish
* Even more Big Ron quotes
* Example of Big Ron's chalkboard (text only) in the ''Guardian''

বিষয়শ্রেণী:১৯৩৯-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ম্যানচেস্টার ইউনাইটেড ম্যানেজার
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:অক্সফোর্ড ইউনাইটেড ফুটবল ক্লাবের খেলোয়াড়
বিষয়শ্রেণী:যুক্তরাজ্যে বর্ণবাদ সম্পর্কিত বিতর্ক
বিষয়শ্রেণী:জীবিত ব্যক্তি
বিষয়শ্রেণী:গার্ডিয়ানের সাংবাদিক
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল উইং-অর্ধ
ব্রায়ান রবসন

**ব্রায়ান রবসন** (জন্ম জানুয়ারি ১১, ১৯৫৭) একজন সাবেক ইংল্যান্ড, ওয়েস্ট ব্রমউইচ অ্যালবিওন, এবং ম্যানচেস্টার ইউনাইটেড ফুটবল খেলোয়াড় যিনি তার দেশের অধিনায়কত্ব করেছেন। তিনি বড় হয়েছেন ডারাহাম কাউন্টির উইটন গিলবার্টে। পরে তার পরিবার চেস্টার-লি-স্ট্রিট এ স্থানান্তরিত হয়। রবসনের ভাল ফোল করার রেকর্ড রয়েছে। তিনি ভাল পাস, ট্যাক্‌ল করতে পারতেন এবং হেড করাতেও দক্ষ ছিলেন। মিডলসব্রোতে খেলোয়াড় ম্যানেজার হিসেবে তার ম্যানেজার হিসেবে যাত্রা শুরু হয়।

তিনি সম্প্রতি শেফিল্ড ইউনাইটেড দলের ম্যানেজার হয়েছেন।

## তথ্যসূত্র

## বহিঃসংযোগ
* 
* Times profile 
* Robson Lloyd Consultancy Ltd

বিষয়শ্রেণী:১৯৫৭-এ জন্ম
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ইংরেজ পুরুষ ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:মিডলজব্রা ফুটবল ক্লাবের খেলোয়াড়
বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:জীবিত ব্যক্তি
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:১৯৯০ ফিফা বিশ্বকাপের খেলোয়াড়
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:পুরুষ ফুটবল মধ্যমাঠের খেলোয়াড়
ক্যান্টনীয়

**ক্যান্টনীয়** বলতে মূলত চীনের কুয়াংতুং প্রদেশের সাথে সম্পর্কিত নিচের জিনিসগুলিকে বোঝাতে পারে:

* ক্যান্টনীয় জনগণ
* ক্যান্টনীয় উপভাষা
ক্যান্টনীয় উপভাষা

**ক্যান্টনীয়** হল ইউয়ে ভাষার (চৈনিক: 粵語 ম্যান্ডারিন উচ্চারণে: *উ্যয়ে উ্য*, ক্যান্টনীয় উচ্চারণে: *উ্যৎ উ্য*) একটি উপভাষা।

ইউয়ে ভাষা গণচীনের কুয়াংচৌ শহরসহ (চৈনিক: 廣州, ইংরেজি: Canton *ক্যান্টন্‌*) কুয়াংতোং প্রদেশের (চৈনিক: 廣東) প্রায় ৭ কোটি লোক কথা বলে। এছাড়া হংকং, মাকাউ এবং দক্ষিণ-পূর্ব এশিয়া, ইউরোপ ও উত্তর আমেরিকার চাইনাটাউনগুলিতে এই ভাষা প্রচলিত। ধারণা করা হয় তং রাজবংশের শাসনামলে (৬১৮-৯০৭ খ্রিস্টাব্দ) অন্যান্য চীনা উপভাষা থেকে এটি স্বতন্ত্র হয়ে পড়ে।

ইউয়ে চীনের একটি প্রধান ভাষা, এবং মান্য ইউয়ে বা ক্যান্টনীয় হচ্ছে হংকং, মাকাউ, ও কুয়াংচৌ শহরগুলোর প্রচলিত উপভাষা।

চীনে ম্যান্ডারিন ভাষার প্রমিতকরণের ফলে ক্যান্টনীয় ভাষাভাষী এলাকাগুলিতে ইদানীং ক্যান্টনীয়-ম্যান্ডারিন দ্বিভাষিকতা বৃদ্ধি পেয়েছে।

হংকং শহরে ক্যান্টনীয় ও ইংরেজি ভাষাগুলো দুটই সরকারি ভাষা। হংকঙের প্রশাসন, ব্যবসা ও গণমাধ্যমে এটিই ব্যবহৃত। উদাহরণস্বরূপ, হংকঙের গুরুত্বপূর্ণ ও জনপ্রিয় চলচ্চিত্র শিল্প ক্যান্টনীয় ভাষাভিত্তিক।

## তথ্যসূত্র

## বহিঃসংযোগ

বিষয়শ্রেণী:চীনের ভাষা
বিষয়শ্রেণী:ইউয়ে চীনা ভাষা
বিষয়শ্রেণী:ভিয়েতনামের ভাষা
বিষয়শ্রেণী:মালয়েশিয়ার ভাষা
জেসপার ওলসেন

**জেসপার ওলসেন** (জন্ম মার্চ ২০, ১৯৬১) একজন ডেনীয় সাবেক পেশাদার ফুটবল খেলোয়াড় যিনি আয়াক্স আমস্টারডাম ও ম্যানচেস্টার ইউনাইটেডের পক্ষে খেলেছেন। ডেনমার্ক জাতীয় দলের নিয়মিত সদস্য ছিলেন এবং ৪৩ খেলায় ৫ গোল করেছেন। তিনি ১৯৮৪ সালের উয়েফা ফুটবল চ্যাম্পিয়নশিপ এবং ১৯৮৬ সালের বিশ্বকাপে ডেনমার্কের প্রতিনিধিত্ব করেছেন।

## সম্মাননা
* ডাচ লীগ: ১৯৮২, ১৯৮৩
* ডাচ কাপ: ১৯৮৩
* এফএ কাপ: ১৯৮৫

## বহিঃসংযোগ
* Danish national team profile 
* National Football Teams statistics

বিষয়শ্রেণী:১৯৬১-এ জন্ম
বিষয়শ্রেণী:ডেনীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ফিফা বিশ্বকাপ ১৯৮৬ খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:স্তাদ মালের্ব কঁয়ের খেলোয়াড়
বিষয়শ্রেণী:ডেনমার্কের আন্তর্জাতিক ফুটবলার
বিষয়শ্রেণী:জীবিত ব্যক্তি
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ইংল্যান্ডে ডেনীয় প্রবাসী ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
মার্ক হিউজ

**লেসলি মার্ক হিউগস** (জন্ম নভেম্বর ১, ১৯৬৩, রেক্সহ্যাম, ওয়েলস), ডাকনাম *স্পার্কি*, একজন সাবেক ওয়েলশ ফুটবল খেলোয়াড় ও বর্তমানে ব্ল্যাকবার্ন রোভারস ম্যানেজার। ওয়েলস দলের হয়ে তিনি ৭২ টি আন্তর্জাতিক খেলায় অংশগ্রহণ করে ৭২টি গোল করেছেন। তিনি ছিলেন প্রতিভাবান স্ট্রাইকার যিনি নিজে গোল করতে এবং অন্যকে সাহায্য করতে সিদ্ধহস্ত ছিলেন।

## খেলোয়াড়ী ক্যারিয়ার
### ম্যানচেস্টার ইউনাইটেড
বিদ্যালয় ত্যাগ করার পর ১৯৮০ সালে হিউগস ম্যানচেস্টার ইউনাইটেডে যোগ দেন। তবে ম্যানচেস্টার ইউনাইটেডের পক্ষে অভিষেক হতে তার আরো তিন বছর সময় লাগে। অক্সফোর্ড ইউনাইটেডের বিপক্ষে এফএ কাপে ১-১ গোলে ড্রতে তার অভিষেক হয়। অন্যান্য অনেক ইউনাইটেড তারকার মত *স্পার্কি* অভিষেক ম্যাচেই গোল করে জনপ্রিয় খেলোয়াড়ে পরিনত হন। তিনি দলের নিয়মিত সদস্যে পরিনত হন।

## সম্মাননা
### খেলোয়াড় হিসেবে

**ম্যানচেস্টার ইউনাইটেডের সাথে**

* প্রিমিয়ার লিগ বিজয়ী (২): ১৯৯২-৯৩, ১৯৯৩-৯৪
* এফএ কাপ বিজয়ী (৩): ১৯৮৫, ১৯৯০, ১৯৯৪
* উয়েফা কাপ উইনার্স কাপ বিজয়ী (১): ১৯৯১
* লিগ কাপ বিজয়ী (১): ১৯৯২
* চ্যারিটি শিল্ড বিজয়ী (২): ১৯৯৩, ১৯৯৪

**চেলসির সাথে**

* এফএ কাপ বিজয়ী (১): ১৯৯৭
* লিগ কাপ বিজয়ী (১): ১৯৯৮
* উয়েফা কাপ উইনার্স কাপ বিজয়ী (১): ১৯৯৮

**ব্ল্যাকবার্ন রোভার্সের সাথে**

* ফুটবল লিগ প্রথম বিভাগ রানার-আপ: ২০০০-০১
* লিগ কাপ বিজয়ী (১): ২০০২

## ব্যবস্থাপনার পরিসংখ্যান

*সর্বশেষ হালনাগাদ [[মে ৭]] ২০০৭*

## তথ্যসূত্র

* 
* 

## বহিঃসংযোগ
* Article on Manchester United Legends

বিষয়শ্রেণী:১৯৬৩-এ জন্ম
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ব্ল্যাকবার্ন রোভার্স ফুটবল ক্লাবের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:সাউদাম্পটন ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ওয়েলসের পুরুষ আন্তর্জাতিক ফুটবলার
বিষয়শ্রেণী:ওয়েলশ প্রবাসী ফুটবলার
বিষয়শ্রেণী:স্পেনে ওয়েলশ প্রবাসী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:পুরুষ ফুটবল আক্রমণভাগের খেলোয়াড়
সিমবিয়ান সি প্লাস প্লাস

thumb|upright=1.5|180px|নোকিয়া বেল ফিচার প্যাক ২ এর হোম স্ক্রিন (সিমবিয়ানের শেষ সংস্করণ)
**সিমবিয়ান সি প্লাস প্লাস** (Symbian C++)একটি বিশেষ রকমের প্রোগ্রামিং পরিভাষা । এটি সিমবিয়ান অপারেটিং সিস্টেম (Symbian OS) দ্বারা চালিত মোবাইল ফোনসমুহে সফট্ওয়্যার তৈরি করতে ব্যবহার করা হয়ে থাকে। এটি মূলত সি++ (C++) এর একটি সামান্য পরিবর্তিত রূপ । মোবাইল ফোনসমূহের স্বল্প স্মৃতি ও কার্যক্ষমতায় কাজ করার উপযোগী করে গড়ে তোলা হয়েছে।

## ইতিহাস
সিমবিয়ান সি++ এর বিবর্তনের ইতিহাস সিমবিয়ান অপারেটিং সিস্টেম এর বিবর্তনের সাথে যুক্ত । ১৯৮০ সালে সায়ন (Psion) নামে একটি কোম্পানি প্রতিষ্ঠিত হয় যারা PDA যন্ত্র তৈরি করে থাকে । প্রতিষ্ঠিত হবার কয়েক বছরের মধ্যেই তারা ব্যাপক সফলতা লাভ করে । তাদের PDA যন্ত্রগুলির সহজভাবে ব্যবহার যোগ্য KeyBoard, ছোট আকৃতি, এবং কম শক্তিতে বেশি সময় ধরে চলার উপযোগী ছিল । ১৯৯৭ সালে সায়ন তাদের চতুর্থ প্রজন্মের Operating System সহ Series 5 PDA বাজারে ছাড়ে । এর আগের প্রজন্মের যন্ত্রগুলিতে SIBO [Sixteen Bit Organizers] ব্যবহার করা হয়েছিল । ১৯৮০ সাল থেকে ১৯৯০ সালের মধ্যে যন্ত্রের আকৃতি ছোট হতে থাকে এবং একই সাথে যন্ত্রগুলি ব্যাপক জনপ্রিয়তা পেয়ে যায় । একারণে ৯০ এর দশকের মাঝামাঝি সময় থেকে মোবাইল যন্ত্রের প্রস্তুতকারীরা একটি উপযুক্ত Operating System এর খোঁজ করতে থাকে যেটিকে সহজভাবে মোবাইল ফোনসমূহে ব্যবহার করা যাবে । এই লক্ষে ১৯৯৮ সালের জুন মাসে সিমবিয়ান প্রতিষ্ঠিত হয় । এটি প্রতিষ্ঠিত হয় সায়ন এর Software Division এর সাহায্যে । এটি নকিয়া,এরিকসন,মটোরোলা,প্যানাসনিক এবং সায়ন এর যুগ্ম সম্পত্তি ছিল । এর সদর দপ্তর এবং প্রধান কার্যালয় ছিল লন্ডন এ । সিমবিয়ান কে মূলত মোবাইল ফোনসমূহে ব্যবহার করার সিদ্ধান্ত নেয়া হয়, হাতে পরিবহনযোগ্য কম্পিউটার সমূহে নয় । এজন্য এর একটি নতুন নামকরণ করা হয় ইপোক (EPOC)। প্রতিষ্ঠিত হবার এক বছরের মধ্যে সিমবিয়ান কোম্পানি EPOC Release 5 বাজারে ছাড়ে ।

বিষয়শ্রেণী:প্রোগ্রামিং ভাষা
পল ম্যাকগ্রাথ

**পল ম্যাকগ্রাথ** (জন্ম ডিসেম্বর ৪, ১৯৫৯, লন্ডন, ইংল্যান্ড) একজন সাবেক আন্তর্জাতিক ফুটবল খেলোয়াড়, যিনি ডিফেন্ডার হিসেবে জাতীয় পর্যায়ে প্রজাতন্ত্রী আয়ারল্যান্ড দলে খেলেছেন। তিনিই প্রথম মিশ্র রক্তের আইরিশ ফুটবল তারকা।.

## জীবনী
ম্যাকগ্রাথ আইরিশ মা এবং নাইজেরীয় পিতার সন্তান। লেখক ডোনাল্ড ম্যাকরের মতে ম্যাকগ্রাথ গর্ভে আসার পর তার পিতা লাপাত্তা হয়ে যান। তার চার সপ্তাহ বয়সে তার মা তাকে দত্তক দেন। তার মা তিনি যে গর্ভবতী তা তার স্বামীর কাছ থেকে লুকাতে এবং মিশ্র রক্তের নিগ্রো সন্তান জন্ম দেয়ার ভয়ে গোপনে লন্ডনে চলে যান। যদিও তার মা পরে তাকে খুঁজে বের করেন, যিনি তখন পল নওবিলো নামে পরিচিত ছিলেন, ততদিনে কয়েকটি এতিমখানায় প্রতিপালিত হন।

## ক্যারিয়ার
### ক্লাব
স্কুলে থাকার সময় তিনি *পিয়ার্স রোভার্স* দলে এবং পরে *ড্যালকি ইউনাইটেড* দলে খেলেন। তিনি স্বল্পকালের জন্য ধাতু কারখানায় শ্রমিক ও নিরাপত্তা রক্ষীর কাজ করেছেন। ১৯৮১ সালে সেইন্ট প্যাট্রিক এথলেটিকের পক্ষে তিনি পেশাদার ফুটবল শুরু করেন। এখনেই তিনি তার ডাকনাম "দ্য ব্লাক পার্ল অব ইঞ্চিকোর" লাভ করেন এবং আয়ারল্যান্ড পেশাদার ফুটবল এসোসিয়েশনের বর্ষসেরা খেলোয়াড়ের খেতাব জেতেন।

১৯৮৫ সালে ম্যানচেস্টার ইউনাইটেডের ম্যানেজার রন এটকিনসন তাকে দলে ভেড়ান। এখানে তিনি একমাত্র এফএ কাপ শিরোপা জেতেন ১৯৮৫ সালে। ম্যাকগ্রাথ দলের শ্রেষ্ঠ ডিফেন্ডার হলেও আহতথাকার কারণে তিনি অ্যালেক্স ফার্গুসনের দলে নিয়মিত স্থান পাননি। ম্যাকগ্রাথ ও ফার্গুসনের সম্পর্ক ভাল ছিলনা এবং ম্যাকগ্রাথ মদের নেশায় নেশাগ্রস্থ হয়ে পড়লে ইউনাইটেড তাকে প্রশংসা পত্রসহ ১০০'০০০ পাউন্ডের অবসর গ্রহণের চুক্তির প্রস্তাব দেয়। ম্যাকগ্রাথ তা প্রত্যাখ্যান করেন এবং পরে এস্টন ভিলারে যোগদেন ১৯৮৯ সালে। এখানে থাকাকালে ম্যাকগ্রাথ হাঁটুর আঘাত সত্ত্বেও তার ক্রীড়াজীবনের কিছু শ্রেষ্ঠ ম্যাচ খেলেন। ম্যাকগ্রাথ আসার প্রথম মৌসুমেই ভিলা লিগ রানার্স আপ হয়। এর পরের মৌসুম ভাল না গেলেও তার পরের মৌসুমে ভিলা আবার রানার্স আপ হয়। তিনি ছিলেন এসময় ভিলার রক্ষণব্যুহ্যের অতন্দ্র প্রহরী এবং তাকে অতিক্রম করে যোগ করতে দলগুলোর অনেক বেগ পেতে হয়েছে। এই কৃতিত্বপূর্ণ খেলার কারণে তাকে ১৯৯৩ সালের পিএফএ বর্ষসেরা খেলোয়াড়ের সম্মানে ভূষিত করা হয়। এর পরে তিনি ডার্বি কাউন্টি (১৯৯৬-৯৭), এবং শেফিল্ড ইউনাইটেড (১৯৯৭-৯৮) দলের হয়েও খেলেছেন।

তিনি অতিরিক্ত মদ্যপানের কারণে প্রায়ই অনেক ম্যাচ খেলতে পারেননি। বিভিন্ন ইনজুরির কারণে তার হাটুতে আটবার অস্ত্রপোচার করতে হয়েছে।

## তথ্যসূত্র
* 


## বহিঃসংযোগ
* 
* Information on player
* The Guardian
* The Times

বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:১৯৫৯-এ জন্ম
বিষয়শ্রেণী:আয়ারল্যান্ডীয় ফুটবলার
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:ডার্বি কাউন্টি ফুটবল ক্লাবের খেলোয়াড়
বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০শ শতাব্দীর আয়ারল্যান্ডীয় সঙ্গীতশিল্পী
বিষয়শ্রেণী:আইরিশ গায়ক
বিষয়শ্রেণী:প্রজাতন্ত্রী আয়ারল্যান্ডীয় ফুটবলার
বিষয়শ্রেণী:১৯৯০ ফিফা বিশ্বকাপের খেলোয়াড়
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:এফএ কাপ ফাইনালের খেলোয়াড়
বিষয়শ্রেণী:লিগ অফ আয়ারল্যান্ড খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:পুরুষ ফুটবল রক্ষণভাগের খেলোয়াড়
গর্ডন স্ট্র্যাচান

**গর্ডন ডেভিড স্ট্র্যাচান** (জন্ম ৯ ফেব্রুয়ারি ১৯৫৭, এডিনবরা) একজন অবসরপ্রাপ্ত স্কটিশ ফুটবল খেলোয়াড় এবং বর্তমানে ফুটবল ম্যানেজার।  তিনি বর্তমানে সেল্টিকের ম্যানেজার হিসেবে কাজ করছেন। তার সফল খেলোয়াড়ী জীবনে তিনি ডান্ডি (১৯৭৪-১৯৭৭), আবেরডিন (১৯৭৭-১৯৮৪), ম্যানচেস্টার ইউনাইটেড (১৯৮৪-১৯৮৯), লিডস ইউনাইটেড (১৯৮৯-১৯৯৫)  এবং কনভেন্ট্রি সিটি (১৯৯৫-১৯৯৭) প্রভৃতি দলে খেলেছেন। তিনি স্কটল্যান্ড জাতীয় দলের হয়ে ৫০টি আন্তর্জাতিক ম্যাচ খেলেছেন। তিনি ছিলেন একজন আক্রমণাত্মক, দক্ষ ডান পার্শ্বীয় মধ্যমাঠের খেলোয়াড়।  গর্ডন স্ট্র্যাচানের ছেলে গ্যাভিন স্ট্র্যাচানও একজন ফুটবলার।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫৭-এ জন্ম
বিষয়শ্রেণী:স্কটল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:কভেন্ট্রি সিটি ফুটবল ক্লাবের খেলোয়াড়
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
নরম্যান হোয়াইটসাইড

**নরম্যান হোয়াইটসাইড** (জন্ম মে ৭, ১৯৬৫) একজন সাবেক উত্তর আয়ারল্যান্ডীয় ফুটবল খেলোয়াড় যিনি দুটি বিশ্বকাপে নিজ দেশের প্রতিনিধিত্ব করেছেন। ইনজুরির কারণে মাত্র ২৬ বছর বয়সে তার খেলোয়াড়ি জীবন শেষ হওয়ার আগে তিনি ম্যানচেস্টার ইউনাইটেড (২৭৩ খেলায় ৬৬ গোল) ও এভারটন ক্লাবে খেলেছেন।

## বহিঃসংযোগ
* Manchester United Legends: Norman Whiteside
* ''givemefootball'' with a 2004 report on an interview with Whiteside about his life since retiring from soccer

বিষয়শ্রেণী:১৯৬৫-এ জন্ম
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:উত্তর আয়ারল্যান্ডীয় ফুটবলার
বিষয়শ্রেণী:উত্তর আয়ারল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ম্যানচেস্টার মেট্রোপলিটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উত্তর আয়ারল্যান্ডের আন্তর্জাতিক যুব ফুটবলার
লন্ডন স্টক এক্সচেঞ্জ

thumb|right|প্যাটারনস্টার স্কয়ার। ছবির ডানপাশের ভবনটিতে এলএসই অবস্থিত।
thumb|এলএসইর সাবেক ভবন।

**লন্ডন স্টক এক্সচেঞ্জ** (**এলএসই**) একটি শেয়ার বাজার যেটি যুক্তরাজ্যের লন্ডনে অবস্থিত। এটি ১৮০১ সালে প্রতিষ্ঠিত হয়। এটি বিশ্বের অন্যতম বৃহৎ শেয়ার বাজার। এখানে যুক্তরাজ্যের বিভিন্ন প্রতিষ্ঠান ছাড়াও বহির্বিশ্বের অনেক প্রতিষ্ঠানের শেয়ার কেনাবেচা হয়।

বর্তমানে এটি সেইন্ট পল ক্যাথেড্রালের কাছে প্যাটারনস্টার স্কয়ারে অবস্থিত।

## বহিঃসংযোগ
* Official website
* Emporis
* Forbes Stock Market Course

বিষয়শ্রেণী:লন্ডনের অর্থনীতি
বিষয়শ্রেণী:যুক্তরাজ্যের স্টক এক্সচেঞ্জ
বিষয়শ্রেণী:১৮০১ স্থাপনা
বিষয়শ্রেণী:লন্ডন স্টক এক্সচেঞ্জ
বিষয়শ্রেণী:লন্ডন শহরের ভবন এবং কাঠামো
ক্রিস্টাল প্যালেস ফুটবল ক্লাব

**ক্রিস্টাল প্যালেস ফুটবল ক্লাব** (; সাধারণত **ক্রিস্টাল প্যালেস এফসি** এবং সংক্ষেপে **ক্রিস্টাল প্যালেস** নামে পরিচিত) হচ্ছে সেলহার্স্ট ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৯০৫ সালের ১০ই সেপ্টেম্বর তারিখে প্রতিষ্ঠিত হয়েছে। ২৫,৪৮৬ ধারণক্ষমতাবিশিষ্ট সেলহার্স্ট পার্কে *দ্য ঈগলস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় রয় হজসন এবং সভাপতির দায়িত্ব পালন করছেন স্টিভ প্যারিশ। বর্তমানে ইংরেজ রক্ষণভাগের খেলোয়াড় জোল এডওয়ার্ড ফিলিপ ওয়ার্ড এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ক্রিস্টাল প্যালেস এপর্যন্ত ৬টি শিরোপা জয়লাভ করেছে; যার মধ্যে দুইটি ইএফএল চ্যাম্পিয়নশিপ, একটি ইএফএল লিগ ওয়ান শিরোপা রয়েছে। উইলফ্রিদ জাহা, হুলিয়ান স্পেরোনি, ডজি ফ্রিডম্যান, ক্লিন্টন মরিসন এবং অ্যান্ডি জনসনের মতো খেলোয়াড়গণ ক্রিস্টাল প্যালেসের জার্সি গায়ে মাঠ কাঁপিয়েছেন।

## ইতিহাস
১৯০৫–০৬ মৌসুমে, পেশাদার ফুটবল ক্লাব হিসেবে প্রথম মৌসুমে ক্রিস্টাল প্যালেস ইংল্যান্ডের পেশাদার ফুটবল ক্লাবগুলোর মধ্যকার আয়োজিত ইংরেজ ফুটবল লিগ পদ্ধতির তৎকালীন *৭ প্রদান করা হয়নি* স্তরের পেশাদার ফুটবল লিগ সাউদার্ন ফুটবল লিগে প্রতিদ্বন্দ্বিতা করেছিল; জ্যাক রবসনের অধীনে উক্ত মৌসুমে ক্রিস্টাল প্যালেস ১৯ জয় এবং ৪ ড্রয়ে সর্বমোট ৪২ পয়েন্ট অর্জন করে ১৯০৫–০৬ সাউদার্ন ফুটবল লিগের পয়েন্ট তালিকায় ১ম স্থান অর্জন করেছিল। সাউদার্ন ফুটবল লিগের উক্ত মৌসুমে ইংরেজ আক্রমণভাগের খেলোয়াড় আর্চি নিডহ্যাম ২১টি গোল করে ক্রিস্টাল প্যালেসের হয়ে সর্বোচ্চ গোল করেছিলেন।

ক্লাব প্রতিষ্ঠার প্রায় ৮৪ বছর পর, ১৯৮৯–৯০ মৌসুমে ক্রিস্টাল প্যালেস প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯৮৯ সালের সালের ১৯শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে স্টিভ কোপেলের অধীনে ক্রিস্টাল প্যালেস কুইন্স পার্ক রেঞ্জার্সের কাছে ২–০ গোলের ব্যবধানে পরাজিত হয়েছিল। ১৯৮৯–৯০ ফুটবল লিগ প্রথম বিভাগে ক্রিস্টাল প্যালেস ১৩টি জয় এবং ৯টি ড্রয়ে সর্বমোট ৪৮ পয়েন্ট অর্জন করে পয়েন্ট তালিকায় ১৫তম স্থান অর্জন করেছিল, যেখানে মার্ক ব্রাইট ১৭টি গোল করে লিগে ক্রিস্টাল প্যালেসের হয়ে সর্বোচ্চ গোলদাতা হয়েছিলেন।

## তথ্যসূত্র

## বহিঃসংযোগ

*  

বিষয়শ্রেণী:ক্রিস্টাল প্যালেস ফুটবল ক্লাব
বিষয়শ্রেণী:১৯০৫-এ প্রতিষ্ঠিত ফুটবল ক্লাব
বিষয়শ্রেণী:১৯০৫-এ ইংল্যান্ডে প্রতিষ্ঠিত
বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
লিডস ইউনাইটেড ফুটবল ক্লাব

**লিডস ইউনাইটেড ফুটবল ক্লাব** (; এছাড়াও **লিডস ইউনাইটেড এফসি**, অথবা শুধুমাত্র **লিডস ইউনাইটেড** নামে পরিচিত) হচ্ছে লিডস ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯১৯ সালের ১৭ই অক্টোবর তারিখে লিডস সিটি ফুটবল ক্লাব ভেঙ্গে প্রতিষ্ঠিত হয়েছে। লিডস ইউনাইটেড তাদের সকল হোম ম্যাচ লিডসের এলান্ড রোডে খেলে থাকে; যার ধারণক্ষমতা হচ্ছে ৩৭,৭৯২। বর্তমানে এই ক্লাবের ম্যানেজারের দায়িত্ব পালন করছেন ডানিয়েল ফারকে এবং সভাপতির দায়িত্ব পালন করছেন পরাগ মারাঠে। স্কটিশ  রক্ষণভাগের খেলোয়াড় লিয়াম কুপার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লিডস ইউনাইটেড এপর্যন্ত ১২টি শিরোপা জয়লাভ করেছে; যার মধ্যে ৩টি ইংরেজ প্রথম বিভাগ/প্রিমিয়ার লিগ, ৪টি ইএফএল চ্যাম্পিয়নশিপ, ১টি এফএ কাপ এবং ১টি ইএফএল কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লিডস ইউনাইটেডের সবচেয়ে বড় সাফল্য হচ্ছে ১৯৭৪–৭৫ ইউরোপীয় কাপের রানার-আপ হওয়া, যেখানে তারা জার্মান ক্লাব বায়ার্ন মিউনিখের কাছে ২–০ গোলের ব্যবধানে পরাজিত হয়েছিল।

লিডস ইউনাইটেড হোম ম্যাচে সাদা রঙের জার্সি পরিধান করে। ক্লাবটির লোগোতে ইয়র্কের সাদা গোলাপ লক্ষ্য করা যায় এবং ১৯৭২ সালে প্রকাশিত মার্চিং অন টুগেদার নামক গানটি হচ্ছে এই ক্লাবের দলীয় সঙ্গীত। লিডস ইউনাইটেডের প্রতিদ্বন্দ্বীদের মধ্যে উল্লেখযোগ্য হচ্ছে ম্যানচেস্টার ইউনাইটেড এবং চেলসি। এছাড়াও ক্লাবটির স্থানীয় প্রতিদ্বন্দ্বীদের মধ্যে অন্যতম হচ্ছে হাডার্সফিল্ড টাউন, শেফিল্ড ইউনাইটেড, ব্র্যাডফর্ড সিটি এবং শেফিল্ড ওয়েঞ্জডে।

## তথ্যসূত্র

## বহিঃসংযোগ
* 
* Official website

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৯১৯-এ প্রতিষ্ঠিত ফুটবল ক্লাব
বিষয়শ্রেণী:এফএ কাপ বিজয়ী
বিষয়শ্রেণী:ইএফএল চ্যাম্পিয়নশিপের ক্লাব
গ্যারি প্যালিস্টার

**গ্যারি এন্ড্রু প্যালিস্টার** (জন্ম ৩০ জুন ১৯৬৫, র‌্যামসগেট, কেন্ট, ইংল্যান্ড) একজন ইংরেজ পেশাদার ফুটবল খেলোয়াড়, যিনি ম্যানচেস্টার ইউনাইটেড ক্লাবে আশি ও নব্বই দশকে খেলার জন্য বিখ্যাত।

বিলিংহ্যাম টাউন দলের হয়ে তিনি তার ফুটবল জীবন শুরু করেন। ১৯ বছর বয়সে তিনি ডিফেন্ডার হিসেবে মিডলসব্রোতে যোগ দেন। এখানে তিনি ১৫৬টি লিগ ম্যাচ খেলেছেন। তখন থেকেই ম্যানচেস্টার ইউনাইটেড তার প্রতি আগ্রহ দেখায়। অবশেষে ১৯৮৯ সালের ২৯ আগস্ট তৎকালীন ব্রিটিশ রেকর্ড ২.৩ মিলিয়ন পাউন্ড ফির বিনিময়ে তাকে ম্যানচেস্টার ইউনাইটেড তাকে কেনে। এখানে তার উল্লেখযোগ্য অর্জন হচ্ছে উয়েফা কাপ উইনার্স কাপ জেতা, যাতে ইউনাইটেড ২-১ গোলে বার্সেলোনাকে হারায়।

যদিও তার রক্ষণভাগের কৃতিত্বের কারণে ম্যানচেস্টার ইউনাইটেডের ১৯৯২-৯৩ সালের লিগ ট্রফি জেতার পথ সুগম হয়েছে, তিনি এ মৌসুমে ব্ল্যাকবার্ন রোভার্সের বিরুদ্ধে একটি দর্শনীয় গোলও করেছেন।

ম্যানচেস্টার ইউনাইটেডের পক্ষে খেলা শেষ ১৯৯৭-৯৮ মৌসুমে ম্যানচেস্টার ইউনাইটেড আর্সেনালের পেছনে লিগ দ্বিতীয় হয়।

ম্যানচেস্টার ইউনাইটেডে থাকাকালে প্যালিস্টার তিনটি এফএ কাপ চারটি প্রিমিয়ার লিগ একটি লিগ কাপ এবং একটি উয়েফা কাপ উইনার্স কাপ জেতেন।

অবসরগ্রহণের পর তিনি নিয়মিত টিভিতে ফুটবল বিশেষজ্ঞ হিসেবে কাজ করছেন।

## বহিঃসংযোগ
* 
* Gary Pallister profile at thefa.com

বিষয়শ্রেণী:১৯৬৫-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:বিলিংহ্যাম ফুটবল ক্লাবের খেলোয়াড়
বিষয়শ্রেণী:ডার্লিংটন ফুটবল ক্লাবের খেলোয়াড়
বিষয়শ্রেণী:মিডলজব্রা ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
ডেনিস আরউইন

**ডেনিস আরউইন** (জন্ম অক্টোবর ৩১, ১৯৬৫, কর্ক, আয়ারল্যান্ড) একজন সাবেক আইরিশ ফুটবল খেলোয়াড় যিনি ম্যানচেস্টার ইউনাইটেড ক্লাবে তার দীর্ঘ খেলোয়াড়ী জীবনের জন্য মূলত বিখ্যাত। তিনি ১৯৯০ দশকের ইউনাইটেড দলের অপরিহার্য সদস্য হিসেবে নিজেকে প্রতিষ্ঠিত করেন। তিনি ফুটবলের ইতিহাসের অন্যতম শ্রেষ্ঠ ফুলব্যাক হিসেবে পরিচিত। তিনি ক্লাব ও জাতীয় পর্যায়ে ডান ও বাম যেকোন অবস্থানেই খেলতে পারতেন।

## ক্লাব ক্যারিয়ার

অনেক বছরের জন্য ম্যানচেস্টার ইউনাইটেডের "মি. ভরসা" ছিলেন আরউইন। লিডস ইউনাইটেডের পক্ষে তার খেলায় যাত্রা শুরু হয়। পরে তিনি ওল্ডহ্যাম দলে যোগ দেন। ১৯৯০ সালে তিনি ৬২৫,০০০ পাউন্ডের বিনিময়ে ম্যানচেস্টার ইউনাইটেডে যোগ দেন। এখানে তিনি ২৯৬টি প্রিমিয়ারশিপ ম্যাচ খেলেন এবং বিভিন্ন মেডেল জেতেন, যেমনঃ সাতটি লিগ শিরোপা, তিনটি এফএ কাপ, একটি লিগ কাপ ও একটি চ্যাম্পিয়নস লিগ জেতেন। তিনি রক্ষণভাগের সাথে সাথে পেনাল্টি ও ফ্রিকিক বিশেষজ্ঞও ছিলেন।

## অবসরগ্রহণের পর
২০০৪ সালে অবসরগ্রহণের পর ডেনিস আরউইন ম্যানইউটিভির (MUTV) উপস্থাপক হিসেবে কাজ করছেন।

## সম্মাননা
**ম্যানচেস্টার ইউনাইটেড**

* **[[এফএ প্রিমিয়ার লিগ|ইংরেজ চ্যাম্পিয়ন]]: ৭**
** ১৯৯৩, ১৯৯৪, ১৯৯৬, ১৯৯৭, ১৯৯৯, ২০০০, ২০০১ 
* **[[এফএ কাপ]]: ৩**
** ১৯৯৪, ১৯৯৬, ১৯৯৯
* **[[ফুটবল লিগ কাপ|লিগ কাপ]]: ১**
** ১৯৯২
* **[[উয়েফা চ্যাম্পিয়নস লিগ]]:১**
** ১৯৯৯ 
* **[[উয়েফা কাপ উইনার্স কাপ]]: ১** 
** ১৯৯১ 
* **[[ইউরোপীয়ান সুপার কাপ]]: ১**
** ১৯৯১ 
* **[[ইন্টারকন্টিনেন্টাল কাপ (ফুটবল)|ইন্টারকন্টিনেন্টাল কাপ]]: ১**
** ১৯৯৯

বিষয়শ্রেণী:১৯৬৫-এ জন্ম
বিষয়শ্রেণী:প্রজাতন্ত্রী আয়ারল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:অল্ডাম অ্যাথলেটিক ফুটবল ক্লাবের খেলোয়াড়
বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
এভার্টন ফুটবল ক্লাব

**এভার্টন ফুটবল ক্লাব** (; সাধারণত **এভার্টন এফসি** এবং সংক্ষেপে **এভার্টন** নামে পরিচিত) হচ্ছে লিভারপুল ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৭৮ সালে প্রতিষ্ঠিত হয়েছে। ৩৯,৫৭২ ধারণক্ষমতাবিশিষ্ট গুডিসন পার্কে *দ্য ব্লুজ* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় শন ডাইশ এবং সভাপতির দায়িত্ব পালন করছেন ফরহাদ মোশিরি। বর্তমানে প্রজাতন্ত্রী আয়ারল্যান্ডীয় রক্ষণভাগের খেলোয়াড় শেমাস কোলম্যান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এভার্টন এপর্যন্ত ২৪টি শিরোপা জয়লাভ করেছে; যার মধ্যে নয়টি প্রিমিয়ার লিগ, পাঁচটি এফএ কাপ এবং নয়টি এফএ চ্যারিটি শিল্ড শিরোপা রয়েছে। {{subst:#if:১|অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ১৯৮৪–৮৫ ইউরোপিয়ান কাপ উইনার্স কাপ।  নেভিল সাউথল, ডেভ ওয়াটসন, লিয়ন উসমান, গ্রেম শার্প এবং রয় ভারননের মতো খেলোয়াড়গণ এভার্টনের জার্সি গায়ে মাঠ কাঁপিয়েছেন।

## তথ্যসূত্র

## বহিঃসংযোগ

*  


বিষয়শ্রেণী:১৮৭৮-এ প্রতিষ্ঠিত ফুটবল ক্লাব
বিষয়শ্রেণী:১৮৭৮-এ ইংল্যান্ডে প্রতিষ্ঠিত
বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
ব্রায়ান ম্যাকক্লেয়ার

**ব্রায়ান জন ম্যকক্লেয়ার** (জন্ম ডিসেম্বর ৮ ১৯৬৩, বেলশিল, স্কটল্যান্ড) একজন সাবেক স্কটিশ আন্তর্জাতিক ফুটবল খেলোয়াড়, যিনি স্ট্রাইকার হিসেবে প্রায় এগার-বছর ম্যানচেস্টার ইউনাইটেড ক্লাবে খেলেছেন। এছাড়া বিখ্যাত স্কটিশ দল সেল্টিক ও মাদারওয়েলের হয়েও তিনি মাঠ কাপিয়েছেন। তার ডাকনাম *চক্কি* কারণ তার নামের শেষাংশ ম্যাকক্লেয়ারের সাথে *চকোলেট এক্লেয়ার্সের* ছন্দময় মিল রয়েছে।

ব্রায়ান বর্তমানে ম্যানচেস্টার ইউনাইটেডের যুব অ্যাকাডেমির পরিচালক। এছাড়া রিজার্ভ দলের কোচ চলে যাওয়ার পর তিনি এ দলের কোচ হিসেবেও দায়িত্ব পালন করছেন।

## তথ্যসূত্র
 
## বহিঃসংযোগ
* Statistics at soccerbase.com

বিষয়শ্রেণী:১৯৬৩-এ জন্ম
বিষয়শ্রেণী:স্কটল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:সেল্টিক ফুটবল ক্লাবের খেলোয়াড়
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:মাদারওয়েল ফুটবল ক্লাবের খেলোয়াড়
নটিংহ্যাম ফরেস্ট ফুটবল ক্লাব

**নটিংহ্যাম ফরেস্ট ফুটবল ক্লাব** (; এছাড়াও **নটিংহ্যাম ফরেস্ট এফসি** অথবা শুধুমাত্র **নটিংহ্যাম ফরেস্ট** নামে পরিচিত) হচ্ছে নটিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের ১ম স্তরের ফুটবল লিগ প্রিমিয়ার লিগ খেলে। এই ক্লাবটি ১৮৬৫ সালে প্রতিষ্ঠিত হয়েছে। নটিংহ্যাম ফরেস্ট তাদের সকল হোম ম্যাচ নটিংহ্যামের সিটি গ্রাউন্ডে খেলে থাকে; যার ধারণক্ষমতা হচ্ছে ৩০,৪৪৬। চিরপ্রতিদ্বন্দ্বী নটস কাউন্টির ঠিক বিপরীত দিকেই এই ক্লাবটি অবস্থিত। বর্তমানে এই ক্লাবের ম্যানেজারের দায়িত্ব পালন করছেন স্টিভ কুপার এবং সভাপতির দায়িত্ব পালন করছেন নিকোলাস র‍্যান্ডাল। বর্তমানে ইংরেজ রক্ষণভাগের খেলোয়াড় জোসেফ অ্যাড্রিয়ান ওরেল এই ক্লাবের অধিনায়কের দায়িত্ব পালন করছেন।

সিটি সেন্টারের ঠিক উত্তরে অবস্থিত ফরেস্ট রিক্রিয়েশন গ্রাউন্ড থেকেই এই ক্লাবের নামকরণ করা হয়েছে। এখানেই **নটিংহ্যাম গুজ ফেয়ার** নামক স্থানে ক্লাবের প্রথম মাঠ ছিল। সাধারণত ফরেস্ট বনামেও এই ক্লাবটি পরিচিত। এই ক্লাবের সাথে ফরেস্ট ফুটবল ক্লাবের কোন সম্পর্ক নেই।

ঘরোয়া ফুটবলে, নটিংহ্যাম ফরেস্ট এপর্যন্ত ১২টি শিরোপা জয়লাভ করেছে; যার মধ্যে ১টি প্রিমিয়ার লিগ, ৩টি ইএফএল চ্যাম্পিয়নশিপ, ২টি এফএ কাপ এবং ৪টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি উয়েফা চ্যাম্পিয়নস লিগ এবং ১টি উয়েফা সুপার কাপ শিরোপা রয়েছে।

## অর্জন
উৎস:

### লিগ
***[[প্রিমিয়ার লিগ|প্রথম বিভাগ/প্রিমিয়ার লিগ]]**
: **চ্যাম্পিয়ন (১):** ১৯৭৭–৭৮
: রানার-আপ (২): ১৯৬৬–৬৭, ১৯৭৮–৭৯

***[[ইএফএল চ্যাম্পিয়নশিপ|দ্বিতীয় বিভাগ / ইএফএল চ্যাম্পিয়নশিপ]]**
: **চ্যাম্পিয়ন (৩):** ১৯০৬–০৭, ১৯২১–২২, ১৯৯৭–৯৮
: রানার-আপ (২): ১৯৫৬–৫৭, ১৯৯৩–৯৪

***[[ইএফএল লিগ ওয়ান|তৃতীয় বিভাগ / লিগ ওয়ান]]**
: **চ্যাম্পিয়ন (১):** ১৯৫০–৫১ (দক্ষিণ)
: রানার-আপ (১): ২০০৭–০৮

### কাপ
***[[এফএ কাপ]]**
: **চ্যাম্পিয়ন (২):** ১৮৯৭–৯৮, ১৯৫৮–৫৯
: রানার-আপ (১): ১৯৯০–৯১

***[[ফুটবল লিগ কাপ]]**
: **চ্যাম্পিয়ন (৪):** ১৯৭৭–৭৮, ১৯৭৮–৭৯, ১৯৮৮–৮৯, ১৯৮৯–৯০
: রানার-আপ (২): ১৯৭৯–৮০, ১৯৯১–৯২

***[[এফএ চ্যারিটি শিল্ড]]**
: **চ্যাম্পিয়ন (১):** ১৯৭৮
: রানার-আপ (১): ১৯৫৯

### ইউরোপীয়
* **[[ইউরোপীয় কাপ]]**/**[[উয়েফা চ্যাম্পিয়নস লিগ]]**
: **চ্যাম্পিয়ন (২):** ১৯৭৮–৭৯, ১৯৭৯–৮০

* **[[উয়েফা সুপার কাপ]]**
: **চ্যাম্পিয়ন (১):** ১৯৭৯
: রানার-আপ (১): ১৯৮০

### বিশ্বব্যাপী
***[[আন্তঃমহাদেশীয় কাপ (ফুটবল)|আন্তঃমহাদেশীয় কাপ]]**
** রানার-আপ (১): ১৯৮০

## তথ্যসূত্র

## বহিঃসংযোগ

* 

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:উয়েফা সুপার কাপ বিজয়ী ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৮৬৫-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
বিষয়শ্রেণী:এফএ কাপ বিজয়ী
বিষয়শ্রেণী:উয়েফা চ্যাম্পিয়নস লিগ বিজয়ী ক্লাব
ফিল নেভিল

**ফিলিপ জন "ফিল" নেভিল** (জন্ম জানুয়ারি ২১, ১৯৭৭, বারি, গ্রেটার ম্যানচেস্টার) একজন ইংরেজ পেশাদার ফুটবল খেলোয়াড় যিনি তার খেলোয়াড়ী জীবনের অধিকাংশ সময় ম্যানচেস্টার ইউনাইটেডে কাটিয়েছেন। এ দলে তিনি তরুণ বয়েসে ঢুকেছিলেন তবে বর্তমানে তিনি এভারটনের পক্ষে খেলেন। তিনি ম্যানচেস্টার ইউনাইটেডের বর্তমান অধিনায়ক গ্যারি নেভিলের ভাই এবং ইংল্যান্ড নেটবল খেলোয়াড় ট্রেসি নেভিলের জমজ।

বিভিন্নমুখী খেলোয়াড় ফিল নেভিল তার ইউনাইটেড জীবনেই বেশি সফল ছিলেন। তিনি ইউনাইটেডের হয়ে ৬টি প্রিমিয়ারশিপ, ৩টি এফএ কাপ এবং ১টি উয়েফা চ্যাম্পিয়নস লিগ জিতেছেন। তিনি রক্ষণভাগ অথবা মধ্যমাঠে খেলতে সক্ষম তবে অধিকাংশ সময় তিনি ডান-পেয়ে হওয়া সত্ত্বেও বাম- পেয়ে ফুল-ব্যাক হিসেবে খেলেছেন। তবে কোন অবস্থানে তিনি বেশি দক্ষ তা তার খেলোয়াড়ী জীবনে বোঝা মুশকিল। ইউনাইটেডে শেষ দুই বছর তিনি মধ্যমাঠের খেলোয়াড় হিসেবে খেলেছেন এবং সেই অবস্থানে এখনো এভারটনে খেলছেন।

## বহিঃসংযোগ

* Phil Neville Caricature
* 
* TheFA.com profile

বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:যমজ ক্রীড়াবিদ
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংরেজ যমজ ব্যক্তি
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ১৯৯৬ খেলোয়াড়
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়